મોરબીના નહેરુ ગેઇટ પાસે આવેલા મોટી શાક માર્કેટ પાસે પાલિકાની ભૂગર્ભ ગટરને જાહેર ગટર ઉભરવાનો વર્ષોનો જૂનો પ્રશ્ન છે. જેમાં છેલ્લા પાંચ થી છ દિવસથી ફરી ભૂગર્ભ ગટર ઊભરાતા અહિયાં પાણીના તળાવો ભરાયા હતા. જેને કારણે વેપારીઓને ધંધો કરવો ભારે મુશ્કેલ બનતા સોમવારે રોષે ભરાયેલ વેપારીઓના ટોળાં મોરબી નગરપાલિકા કચેરીએ ધસી આવી પાલિકાપ્રમુખ કેતન વિલપરાને ઉગ્ર રજૂઆત કરી હલ્લાબોલ મચાવી હતી.